钦定古今图书集成/方舆汇编/边裔典/第056卷 > 梁
## 钦定古今图书集成/方舆汇编/边裔典/第056卷 > 梁

### 武帝中大通二年波斯入贡

按《梁书武帝本纪》，不载按《波斯传》，“波斯国，其先有
波斯匿王者，子孙以王父字为氏，因为国号。国有城，
周回三十二里，城高四丈，皆有楼观。城内屋宇数百
千间，城外佛寺二三百所。”西去城十五里有土山，山
非过高，其势连接甚远，中有鹫鸟啖羊，土人极以为
患。国人有优钵昙花，鲜华可爱，出龙驹马。咸池生珊
瑚树，长一二尺，亦有琥珀、玛瑙、真珠、玫等。国内不
以为珍，市买用金银。《婚姻法》“下聘讫，女婿将数十人
迎妇，婿著金线锦袍、师子锦裤，戴天冠，妇亦如之。妇
兄弟便来，捉手付度。”夫妇之礼，于兹《永毕》国，东与滑
国，西及南俱与婆罗门国，北与汎栗国接。中大通二
年，遣使献佛牙。

中大通五年八月波斯国遣使献方物。

按：《梁书武帝本纪》云云。